google/wiki40b huggingface dataset:
Kejohanan B-15 CONMEBOL 2015

Venue

Kejohanan ini akan diadakan di Estadio Municipal de Montería, Montería dan Estadio Armando Maestre Pavajeau, Valledupar.

Peringkat Pertama

Cabutan kejohanan itu telah diadakan pada 16 Oktober 2015 semasa mesyuarat Jawatankuasa Eksekutif CONMEBOL di Hotel Hyatt di Santiago, Chile. Sepuluh pasukan telah ditarik ke dalam dua kumpulan lima pasukan. Setiap kumpulan mengandungi satu pasukan daripada setiap lima "balang berpasangan": Colombia-Chile, Argentina dan Brazil, Paraguay-Uruguay, Ecuador-Peru, Bolivia-Venezuela. Jadual kejohanan itu diumumkan pada 28 Oktober 2015.
Semua masa tempatan Colombia (UTC−5).
Dąbrowa Tarnowska

Dąbrowa Tarnowska merupakan sebuah bandaraya yang terletak di wilayah Poland Kecil, Poland.
Atol

Kegunaan

Perkataan atol berasal dari bahasa Dhivehi (sejenis bahasa Aryan-India yang dituturkan di Kepulauan Maldive) iaitu perkataan atholhu (Dhivehi: އަތޮޅު, ). Penggunaan buat pertama kali direkodkan dalam bahasa Inggeris adalah pada tahun 1625 sebagai atollon - Charles Darwin mengakui sumber asalnya dan menyebut dalam karya beliau The Structure and Distribution of Coral Reefs

Monumen kebangsaan

Sejak 6 Januari, 2009 Presiden Bush mengumumkan bahawa beberapa pulau tidak berpenghuni di Lautan Pasifik kini adalah monumen kebangsaan, melindungi terumbu karang.
KRI Waigeo

TORPEDO

Tiada maklumat

PELURU BERPANDU

Tiada maklumat

MERIAM

Meriam utama KRI Waigeo yang dipasang pada dek hadapan, adalah meriam 140 mm dengan dua mesingan 7.62mm.

PENANGKIS "COUNTERMEASURES"

Tiada maklumat

TUJAHAN

Kapal KRI Waigeo mempunyai dua enjin disel yang disambung kepada dua gandar yang menghasilkan kelajuan tempur 20 knot.
Dusun Tua

Dusun Tua ialah sebuah perkampungan Melayu yang paling tua, terletak di mukim Hulu Langat, Selangor. Perkampungan ini dikenali ramai kerana adanya pusat latihan belia di sana. Belia-belia dan IKBN Dusun Tua mengambil bahagian dalam perarakan Hari Kemerdekaan di Dataran Merdeka pada 31 Ogos setiap tahun.

Asal nama

Dusun Tua bermaksud kebun buah-buahan yang telah lama ditanam. Memang Dusun Tua membekalkan banyak buah-buahan yang berkualiti terutama sekali durian , rambutan dan langsat.

Panduan jalan

Jika anda dari Kuala Lumpur menuju ke Kajang, selepas Plaza Phoenix, anda perlu membelok ke sebelah kiri di Pekan Batu 9 selepas tol batu 9. Teruskan perjalanan ke arah Sungai Congkak. Anda akan temui Pekan Batu 14 dan Institut Kemahiran Belia Negara (IKBN) sebelum berjumpa Pekan Batu 18. IKBN tersebut terletak di Dusun tua. so u dah sampai di dusun tua. Selepas itu anda akan berjunpa dengan Kampung Dusun Tua. Jika anda teruskan perjalanan, anda akan terus ke Sungai Congkak dan Pangsun.
Keseimbangan selang

Keseimbangan selang merupakan suatu teori dalam biologi evolusi yang mencadangkan bahawa kebanyakkan spesies hanya menunjukkan sedikit perubahan evolusi pada sebahagian besar sejarah geologi mereka dalam suatu keadaan yang panjang yang dipanggil sebagai stasis. Apabila perubahan evolusi yang ketara berlaku, teori ini menjelaskan bahawa perubahan tersebut terhad kepada peristiwa penspesiasan bercabang yang cepat dan jarang yang disebut sebagai kladogenesis. Kladogenesis adalah proses di mana suatu spesies berpecah kepada dua spesies berbeza dan bukannya satu spesies, dimana ia berubah secara beransur-ansur kepada spesies yang lain.
Keseimbangan selang biasanya dianggap bertentangan dengan teori gradualisme filetik yang menyatakan bahawa evolusi secara umumnya terjadi secara seragam dan melalui perubahan yang tetap dan beransur-ansur (disebut anagenesis). Menurut pandangan ini, evolusi terjadi secara lancar dan berterusan. Pada 1972, ahli paleontologi Niles Eldredge dan Stephen Jay Gould menerbitkan karya ilmiah yang mengembangkan teori keseimbangan selang. Karya mereka berdua dihasilkan berdasarkan teori penspesiesan geografi oleh Ernst Mayr, teori homeostasis genetik dan perkembangan oleh I. Michael Lerner serta penyelidikan empirik mereka sendiri. Eldredge dan Gould mencadangkan bahawa gradualisme yang secara umumnya dikaitkan dengan Charles Darwin hampir tidak wujud dalam rekod fosil dan stasis itu menguasai sejarah kebanyakkan spesies fosil.

Sejarah

Keseimbangan selang bermula sebagai lanjutan logik daripada konsep Ernst Mayr mengenai evolusi genetik melalui penspesiesan alopatri dan secara khususnya peripatri sebagaimana yang terpakai bagi rekod fosil. Walaupun kerja-kerja asas teori tersebut telah dicadangkan dan dikenal pasti oleh Mayr pada 1954, sejarawan sains secara umumnya mengiktiraf karya ilmiah Niles Eldredge dan Stephen Jay Gould sebagai pelopor program penyelidikan paleobiologi baharu. Teori ini berbeza daripada hipotesis Mayr kerana Eldredge dan Gould lebih menekankan kepada konsep stasis, manakala Mayr lebih berkenan dengan ketakselanjaran morfologi (atau "lompatan mendadak") yang dijumpai dalam rekod fosil. Mayr kemudiannya memuji karya ilmiah milik Eldredge dan Gould dan menyatakan bahawa stasis evolusi adalah "tidak dijangka oleh sebahagian besar ahli biologi evolusi" dan keseimbangan selang "memberi kesan besar kepada paleontologi dan biologi evolusi".
Setahun sebelum karya Eldredge dan Goulddi diterbitkan, Niles Eldredge menerbitkan karya ilmiah di dalam jurnal Evolution yang mencadangkan bahawa evolusi beransur jarang dilihat dalam rekod fosil dan berhujah bahawa mekanisme standard Ernst Mayr mengenai penspesiesan alopatri mungkin menjadi penyelesaiannya.
Claudio Bravo

Colo-Colo

Bravo membuat debut profesional untuk Colo-Colo pada 2002. Di situ, beliau diberi nama samaran Cóndor Chico, dinamakan selepas bekas penjaga gol, Roberto Rojas. Selepas penjaga gol Eduardo Lobos tercedera, pengurus Jaime Pizarro memberikan Bravo sebagai peluang pertama. Bravo kemudian mengalami kecederaan dan Lobos menggantikan tempatnya.
Bravo pulih dari kecederaan pada pertengahan 2003 dan Lobos masih menjadi penjaga gol pertama. Pada 2006, beliau menjuarai gelaran pertama selepas berjaya menyelamat tendangan penalti pada perlawanan akhir menentang C.F. Universidad de Chile.

Real Sociedad

Pada musim 2006-07, Bravo menandatangani kontrak lima tahun bersama Real Sociedad dengan bayaran yang dilaporkan €1.2 juta. Beliau kebanyakannya duduk di bangku simpanan dan membuat debut liga pada 22 Oktober 2006, seri 0-0 menentang Mallorca.
Pada 14 Februari 2010, Bravo menjaringkan gol pertama dalam kerjayanya apabila menjaringkan dari sepakan percuma ketika menentang Gimnàstic de Tarragona. Walau bagaimanapun, beliau mengalami kecederaan lutut ketika Real tewas 2-0 kepada Córdoba CF dan beliau terpaksa rehat sepanjang musim.

Barcelona

Bravo berpindah ke FC Barcelona pada 18 Jun 2014 dan menandatangani kontrak empat tahun dengan bayaran €12 juta pada 1 Julai 2014 berikutan aksi beliau di Piala Dunia 2014. Beliau menjadi pemain kedua Chile selepas Alexis Sánchez yang pernah bermain di kelab Catalan itu. Selepas sertai Barcelona, beliau mencipta rekod selama 754 minit tanpa bolos.

Kerjaya antarabangsa

Bravo membuat debut untuk pasukan kebangsaan Chile pada 11 Julai 2004 menentang Paraguay pada saingan Copa América 2004. Bravo dipanggil untuk mewakili Chile di Copa América 2007 di Venezuela. Beliau bermain keempat-empat perlawanan. Bravo menjadi kapten pasukan kebangsaan selepas Marcelo Salas mengumumkan persaraan daripada bola sepak antarabangsa.
Pada Piala Dunia 2014 di Afrika Selatan, Bravo bermain kesemua perlawanan untuk Chile dan dibolos lima gol. Beliau dipilih sebagai penjaga gol pertama di bawah jurulatih baru, Jorge Sampaoli untuk senarai akhir 23 pemain ke Piala Dunia 2014.
Pantai Penyabung

Pantai Penyabung terletak di Endau negeri Johor, Malaysia. Ramai datang berkunjung ke sini untuk menikmati keindahan waktu petang. Terdapat sebuah jeti untuk bot nelayan singgah menurunkan hasil tangkapan. Di hadapan pantai ini terdapat beberapa buah pulau. Air lautnya kelihatan tenang kerana hembusan angin dari Laut China Selatan dihalang oleh pulau tersebut.
Mukim Hulu Lepar

Pentadbiran

Mukim Hulu Lepar merupakan salah sebuah mukim yang terdapat dalam negara Pahang, dan juga merupakan satu dari mukim yang terletak dalam pentadbiran Daerah Kuantan.
Patusan

Patusan ialah sebuah negeri rekaan yang diwujudkan dalam novel Lord Jim, sebuah karya Joseph Conrad yang diterbitkan pada tahun 1900. Patusan kemudian muncul dalm beberapa filem dan pertunjukan televisyen. 
Dalam novel Conrad, negeri itu sebuah tempat terpencil yang sudah mati di Laut China Selatan, dilupai oleh dunia dan pada asasnya tiada perhubungan dengan dunia luar. Sebelum kedatangan Jim, tempat itu diperintah beberapa puak kaum pribumi, yang digelar Conrad orang Melayu.

Geografi, Penempatan, & Kerajaan

Conrad menulis bahawa jalan masuk utama ke negeri itu ialah melalui sebatang sungai yang merentasi hutan ke pesisiran pantai. Novel menyebut dua penempatan utama: yang pertama pada persilangan sungai dengan anak sungai berselut di bahagian pedalaman. Ini berdekatan dua bukit curam yang rapat yang dipisahkan gaung. Penempatan kedua ialah sebuah kampung nelayan di tepi pantai dekat kuala sungai.    
Conrad menyatakan dengan tegas bahawa sebelum kemunculan Jim, negeri itu, kendatipun diperintah oleh Rajah Tunku Allang, seorang yang berfikiran sempit dan melodramatik, sebenarnya dikuasai beberapa kumpulan. Kumpulan-kumpulan ini termasuklah kumpulan perompak yang berkampun di sebuah kubu di puncak sebuah bukit, diketuai Sherif Ali, dan sekumpulan orang Bugis, dipimpin ketua berbadan besar, pendiam dan segak, Doramin.
Djenné

Sejarah

Djenné telah ditemui pada 300 masihi oleh orang Bozo masyarakat setempat dikenali sebagai Djenné-Jeno. Ia memindahkan tapaknya dalam tahun 1043 atau abad ke-13, ketika bandar itu bertukar pada Islam. Ini menambah lagi kepentinganya sebagai pasar dan tapak untuk pertukaran trans-Saharan, seterusnya bersaing dengan Timbuktu.
Djenné tidak pernah menjadi sebahagian daripada Empayar Mali. Ia wujud sebagai sebuah negeri bebas dan dilindungi dengan dinding dan permukaan geografi delta. Menurut legenda, Empayar Mali cuba menawan bandar tersebut sebanyak 99 kali sebelum menyerah kalah. Djenné tidak pernah ditawan sehingga tahun 1473 oleh Empayar Songhai di bawah Sonni Ali.
Bandar itu terus dijajah beberapa kali. Djenné merupakan sebahagian dari Empayar Bambara dari 1670 hingga 1818, Empayar Massina di bawah pemerintah Fula Amadou Lobbo dari 1818 hingga 1861, dan Empayar Toucouleur di bawah Umar Tall dari 1861 hingga 1893. Akhirnya Perancis menawan bandar Djenné tahun itu. Ketika ini, perdagangan mundur termasuk kepentingan bandar itu.

Tarikan

Tarikan-tarikan di sini termasuk makam Tupama Djenepo, yang mana dalam legenda telah berkorban ketika mengasaskan bandar Djenné, dan Jenné-Jeno yang tinggal, sebuah bandar utama dari Kurun ke-3 hingga Kurun ke-13.

Sumber

African Civilizations oleh John G. Jackson, Ciitadel Press
Masjid Mukim Pek

Pentadbiran

Masjid Mukim Pek memiliki nombor pendaftaran masjid No Daftar: MY-03-MCG-00190.
.py

.py ialah domain peringkat tinggi kod negara Internet untuk Paraguay.
Ip Man

Kehidupan awal

Ip Man lahir di Foshan, Guangdong pada tahun 1893 semasa pemerintahan Kaisar Guangxu, Dinasti Qing. Beliau merupakan anak ketiga dari empat adik-beradik yang dilahirkan dari pasangan Ip Oi dan Ng Shui. Abang dan Kakaknya bernama Ip Kai Gak dan Ip Wan Hum. Ip Man dibesarkan dalam keluarga yang kaya dan mendapat pendidikan yang tinggi.
Ketika Ip Man berumur 7 tahun dia mula belajar Wing Chun dari Chan Wah-sun. Kerana umur gurunya yang sudah tua, Ip Man lebih banyak belajar ilmu dari Wu Chung-sok iaitu Senior kedua dalam satu perguruan. Setelah tiga tahun Ip Man mempelajari Wing Chun, gurunya Chan Wah-sun meninggal dunia.
Ketika umur 16 tahun, Ip Man pindah ke Hong Kong dengan bantuan kawannya Leung Fut-ting. Satu tahun kemudian, Ip Man melanjutkan pelajaran di sekolah tinggi St. Stephen's di Hong Kong yang merupakan sekolah untuk orang yang kaya dan orang asing yang menetap di Hong Kong. Menurut kedua anaknya, Ip Ching dan Ip Chun, ketiak di Sekolah St. Stephen, Ip Man turut masuk campur selepas melihat polis asing memukul seorang wanita. Pengawai polis itu mencuba untuk menyerang Ip Man yang menggunakan seni bela dirinya untuk menjatuhkan polis itu dan kemudian berlari ke sekolah dengan kawan sekelasnya.

Kematian

Pada tarikh 2 Disember 1972, Ip Man meninggal dunia di unit 149 Tung Choi Street di Hong Kong kerana menderita penyakit kanser leher.
.mr

.mr adalah domain peringkat tinggi kod negara Internet untuk Mauritania.
Lingkaran api Pasifik

Lingkaran Api Pasifik (bahasa Inggeris: Ring of Fire) merujuk kepada kawasan yang terletak mengelilingi Lautan Pasifik, yang kerak buminya pecah dan bergeser atau apa yang dikenali sebagai plat tektonik. Kawasan ini berbentuk seperti ladam kuda dan merangkumi wilayah sepanjang 40,000 km. Kawasan ini juga sering disebut sebagai plat gempa Pasifik.
Hampir 90% daripada gempa bumi yang terjadi dan 81% dari gempa bumi terbesar terjadi di sepanjang Lingkaran Api ini. Daerah gempa berikutnya (5–6% dari seluruh gempa dan 17% dari gempa terbesar) adalah plat Alpide yang merentangi dari Jawa ke Sumatera, Himalaya, Mediterranean hingga ke Atlantik. Berikutnya adalah Rabung Tengah Atlantik.
Besenthal

Besenthal merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Jambatan Bolshoy Moskvoretsky

Jambatan Bolshoy Moskvoretsky (Bahasa Rusia: Большой Москворецкий мост) merupakan sebuah jambatan gerbang konkrit yang merangkumi Sungai Moskva di Moscow, Rusia, dengan timur Kremlin Moscow. Jambatan ini menghubungkan Dataran Merah dan jalan Bolshaya Ordynka di Zamoskvorechye. Dibina pada tahun 1936-1937, ia telah direka oleh V. S. Kirillov (kejuruteraan struktur) dan Alexey Shchusev (reka bentuk seni bina).

Jambatan Moskvoretsky (1829/1872, diruntuhkan)

Jambatan kayu timur Kremlin telah wujud sejak abad ke-15, yang disaksikan oleh Venetian Ambrosio de Contarini, yang mengembara ke Moscow pada tahun 1476.
Jambatan Moskvoretsky kekal pertama dibina pada tahun 1829, kira-kira 50 meter di sebelah barat tapak kini. Tiga buah gerbang kayu sepanjang 28 meter setiap satu digunakan dengan disokong oleh penampan batu. Jambatan tersebut telah terbakar pada tahun 1871 dan pagar dan gerbang besi dipasang pada pemampan lama.

Jambatan Bolshoy Moskvoretsky (1937)

Pada tahun 1935-1938, kesemua jambatan di pusat bandar Moscow telah digantikan dengan jambatan-jambatan berkapasiti tingi. Jambatan Moskvoretsky yang pertama disiapkan, dan menjadi satu-satunya jambatan konkrit pada tahun 1930-an. Jambatan itu telah diletakkan di tempat yang sempit di Sungai Moskva dan ini telah menyebabkan blok Zaryadye dan Balchug telah dibakar bagi membuat jalan untuk pembinaan.
Gerbang utama jambatan kini terdiri daripada tiga kotak konkrit, panjang 92 meter dan tinggi 6.1 meter. Dua buah gerbang di atas benteng masing-masing adalah 42.8 meter panjang. Jambatan itu mempunyai lebar keseluruhan 40 meter (8 lorong), dan panjangnya dengan tanjakan pendekatan adalah 554 meter. Walaupun ia merupakan sebuah struktur konkrit, Alexey Shchusev menyiapkan jambatan itu di atas slabs granit merah jambu untuk mencipta ilusi bahawa jambatan itu sebenarnya dibina dalam batu.
Pada 27 Mei 1987, juruterbang Jerman, Mathias Rust mendarat di jambatan tersebut.
Pada 27 Februari 2015, ahli politik pembangkang Boris Nemtsov telah dibunuh semasa melintasi jambatan ini.
Tarnogród

Tarnogród merupakan sebuah bandar yang terletak di wilayah Lublin, Poland.
.bd

.bd adalah domain peringkat tinggi kod negara Internet untuk Bangladesh.
Burung Lang Tikus

Ciri-ciri

Burung Lang Tikus ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Lang Tikus ialah haiwan berdarah panas, mempunyai sayap dan tubuh yang diselubungi bulu pelepah. Paruh Burung Lang Tikus tidak bergigi.

Pembiakan

Burung Lang Tikus membiak dengan bertelur. Telur Burung Lang Tikus bercangkerang keras.

Perlindungan

Burung Lang Tikus merupakan burung yang dilindungi di bawah Akta Perlindungan Hidupan Liar Malaysia.
Guardian Malaysia

Sejarah

Pada tahun 1967, Guardian Health and Beauty Sdn. Bhd. bermula dengan farmasi bersaiz 200 kaki persegi di Weld, Jalan Raja Chulan mensasarkan golongan ekspatriat di Kuala Lumpur.

Jenama

Pada tahun 2015, Guardian Health and Beauty Sdn. Bhd. mengemaskini imej dan jenama syarikat dan warna korporat daripada biru gelap kepada oren terang. Diikuti juga dengan pengubahsuaian kedai untuk lebih daripada 400 buah rangkaian kedai Guardian di seluruh negara. Pelaksanaan program pembaharuan imej dijangka mengambil masa selama dua tahun bermula Januari 2015 sehingga Disember 2016.

Penglibatan dalam aktiviti kemasyarakatan

Guardian Health and Beauty Sdn. Bhd. telah melakukan perjanjian dengan Universiti Kebangsaan Malaysia dan International Medical University (IMU) untuk program penempatan farmasi komuniti bagi membantu graduan membentuk kemahiran dan skill yang diperlukan untuk meneruskan kerjaya sebagai seorang ahli farmasi. Guardian juga menyumbangkan dana kepada Persatuan Strok Kebangsaan Malaysia (NASAM), Majlis Kanser Nasional (MAKNA), Yayasan PRIDE, Pertubuhan Pertolongan Wanita (WAO), Persatuan Parkinson Malaysia, Persatuan Alzheimer Malaysia dan World Vision.

Kontroversi

Guardian Health and Beauty Sdn. Bhd. berikrar untuk membekalkan ubatan secara bertanggungjawab kepada pengguna.
Keputusan Perlawanan Malaysia B-14 (2018)

Dibawah adalah Keputusan Perlawanan Malaysia B-14 2018.

Keputusan

      Menang       Seri       Kalah
Gula serbuk

Gula serbuk, juga dipanggil gula tepung, gula aising, and kek aising, ialah gula dikisar halus yang dihasilkan oleh kilang-kilang gula pasir ke dalam keadaan serbuk. Ia biasanya mengandungi sejumlah kecil agen anti-pengerakan—biasanya tepung jagung di Amerika Utara, atau fosfat trikalsium di kawasan-kawasan lain—untuk mencegah penggumpalan dan meningkatkan aliran. Walaupun kebanyakan sering dihasilkan di sebuah kilang, gula tepung juga boleh dibuat dengan memproses gula pasir biasa dalam pengisar, atau dengan menghancurkan dengan tangan dalam lesung batu.
Gula serbuk digunakan dalam pengeluaran makanan industri apabila gula cepat-melarut diperlukan. tukang masak rumah menggunakannya terutamanya untuk membuat aising dan hiasan kek lain. Ia sering ditaburkan ke atas makanan yang dibakar untuk menambah kemanisan lembut dan hiasan halus.
Gula serbuk boleh didapati dalam pelbagai peringkat kehalusan, yang paling biasa XXX, XXXX, dan 10X: lebih banyak X, lebih halus bijiannya. Zarah yang lebih halus menyerap lebih banyak kelembapan, mengakibatkan pengerakan. Kanji jagung atau fosfat trikalsium ditambah pada 3 hingga 5% kepekatan untuk menyerap kelembapan dan untuk meningkatkan aliran dengan mengurangkan geseran antara kristal gula.
Gula serbuk mengandungi kanji jagung untuk mengelakkan pengerakan; oleh itu ia tidak boleh selalu digunakan sebagai pengganti gula pasir, seperti dalam kopi atau teh.

Kepelbagaian lain

Gula kastor (juga dirujuk sebagai halus atau gula roti) mempunyai saiz zarah yang lebih besar daripada gula serbuk, kira-kira separuh daripada gula pasir.
Serbuk salji (atau gula salji) adalah satu bentuk gula aising bukan lebur biasanya terdiri daripada dekstrosa, kanji dan ejen anti-mengikat, berguna untuk mengekalkan struktur apabila ditabur ke atas kek atau pastri yang memerlukan penyejukan. Ia kebanyakannya digunakan untuk tujuan hiasan.
Ahrar

Parti Ahrar (Liberal) (bahasa Azerbaijan: Əhrar firqəsi) adalah parti politik kecil di Republik Demokratik Azerbaijan (1918-1920) , menghadirkan pertanian Sunni Azerbaijan. Parti ini mempunyai lima ahli parlimen Azerbaijan 1918, dan satu menteri di kabinet. Parti ini dibubarkan setelah pencerobohan Azerbaijan tahun 1920
Kelayakan Piala Asia 1968

Zon Barat 1

Semua yang lain menarik diri, jadi  Israel layak secara automatik.
Belgioioso, Itali

Belgioioso atau Belgiojoso merupakan komune di Wilayah Pavia, wilayah Lombardy (Itali), dengan populasi 5,914 (2005). 
Belgioioso terletak di 12 km timur kota Pavia, diantara Olona River dan Po River.
Sekolah Kebangsaan (2) Taman Keramat

Sejarah

Sekolah Taman Keramat di bina pada tahun 1979 dengan namanya ketika itu ialah Sekolah Rendah Kebangsaan Taman Keramat. Pada awal penubuhannya sekolah ini hanya mempunyai 2 blok bangunan kayu dan sebuah kantin. Menteri Pelajaran ketika itu , Datuk Dr Sulaiman Haji Daud telah merasmikan sekolah ini pada tahun 1982 dan ketika itu terdapat penambahan 2 blok bangunan batu.
Pertambahan murid yang ketara sehingga mencapai lebih dua ribu orang menyebabkan Pejabat Pelajaran Daerah Gombak memutuskan untuk mewujudkan sebuah lagi sekolah yang berlainan pentadbiran di bangunan yang sama.
Pada Januari 1988 , Sekolah Rendah Kebangsaan Taman Keramat di bahagikan kepada dua termasuk dengan guru-gurunya yang di kenali sebagai Sekolah Rendah Kebangsaan Taman Keramat 1 dan Sekolah Rendah Kebangsaan 2 Taman Keramat
Dua buah sekolah ini beroperasi di bangunan yang sama namun berbeza pentadbiran, warna bendera dan juga lencana sekolah. Sesi persekolahan pagi dan petang di buat secara bergilir antara Sekolah 1 dan Sekolah 2.
Pada tahun 1993 hasil dari kutipan derma Jogathon sekolah Kebangsaan 2 berjaya mengumpul RM 70, 000.00 . Hasil daripada kutipan ini , terdirilah sebuah Balai Islam dan Balai Bacaan.
Pada tahun 1999. Pihak Pejabat Pelajaran Daerah Gombak telah mengarahkan agar kawasan dan bangunan sekolah 1 dan Sekolah 2 Taman Keramat dibahagikan kepada 2 bahagian.
Selepas pembahagian antara dua bahagian sekolah, SK 2 ketika itu mempunyai 1 blok bangunan batu , 2 blok bangunan kayu , 2 blok bangunan kayu pasang siap , sebuah balai Islam , sebuah balai bacaan dan kantin.
Pada 11 Januari 2003 SK 2 Taman Keramat memperolehi sebuah blok bangunan baru empat tingkat yang mempunyai 12 buah bilik darjah dan sebuah makmal komputer.
Pada tahun 2017, SK 2 Taman Keramat mempunyai 3 blok bangunan batu serta sebuah balai Islam selain terdapat pelbagai kemudahan pembelajaran seperti bengkel Kemahiran Hidup, Makmal Sains, Bilik Muzik , Bilik J-Qaf ,makmal komputer dan bilik akses yang selesa kepada murid murid.
Roggenstorf

Roggenstorf merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Pasukan berkuda

Kavalri ataupun pasukan berkuda merupakan sebuah pasukan askar yang berperang dari atas binatang, biasa kuda, ataupun juga unta. Banyak digunakan pada zaman dahulu kala kerana pasukan ini mudah bergerak dengan pantas.
Namun sejak zaman Perang Dunia II pasukan berkuda tamat riwayatnya akibat pengenalan kereta kebal. Kini ia hanya dipergunakan pada upacara sahaja.
Tentera pejalan kaki yang bergerak menunggang kuda dan bertempur di atas tanah dikenali sebagai infantari menunggang atau dragoon. Dalam sejarah menunggang meningkatkan pegerakan, "peralatan" yang menggandakan nilai berjuang walaupun pasukan yang kecil, membenarkan mereka untuk memintas dari belakang dan mengelak, untuk mengejutkan dan menumpaskan, untuk berundur dan melepaskan diri menurut keperluan semasa."
Dalam ketenteraan moden (terutama tentera Amerika Syarikat), istilah Kavalri sering digunakan bagi unit yang memenuhi peranan pasukan berkuda tradisi seperti peninjauan, menabir, skirmishing dan raid. Peranan kejutan, secara tradisi penuhi oleh tentera berkuda berat biasanya digantikan dengan unit yang ditetapkan sebagai "berperisai".